Public procurement notice: Contract Award Notice
Published: 2020-06-30
Buyer: Περιφέρεια Αττικής - Περιφερειακή Ενότητα Πειραιά
Country: GR
Contract type: Works
Procedure: Open procedure
CPV classification: 45233120: Road construction works
Estimated value: 5772239.9 EUR
Award criteria: Lowest price

Technical requirements: Το έργο αφορά στην ανάπλαση της περιοχής του Αγίου Διονυσίου, με κεντρικό πυρήνα τους χώρους των βιομηχανικών κτιρίων και ζώνες εκτεταμένων παρεμβάσεων στον δημόσιο χώρο, με σκοπό την αναβάθμιση και ανάπτυξη της περιοχής. Οι παρεμβάσεις γενικά αφορούν στην αποκατάσταση και αναμόρφωση των δομικών στοιχείων, που συνθέτουν τον δημόσιο χώρο και καθορίζουν τη λειτουργία του, και στην ανανέωση και αναβάθμιση τού αστικού εξοπλισμού. Παράλληλα, επιχειρείται και η εφαρμογή της μείξης λειτουργιών, σύμφωνα με τις γενικές αρχές ανάπλασης της περιοχής, που ορίζονται από το ισχύον θεσμικό πλαίσιο. Επιδιώκεται η διατήρηση της φυσιογνωμίας της περιοχής και η ανάδειξη των συγκριτικών ιστορικών πλεονεκτημάτων της.
Στόχος είναι η διατήρηση και ανάδειξη του βιομηχανικού χαρακτήρα της, παράλληλα με τον εκσυγχρονισμό των χρήσεων, την προσέλκυση νέων δραστηριοτήτων, τον έλεγχο κινήσεων και την ανάπτυξη ενός περιβάλλοντος φιλικού στην κίνηση πεζών και ποδηλάτων.
Η περιοχή μελέτης βρίσκεται βόρεια του επιβατικού λιμένα του Πειραιά και του τερματικού σταθμού του προαστιακού σιδηροδρόμου, με όριο την Ακτή Κονδύλη και τη συνέχειά της, οδό Αγ. Διονυσίου. Στην ανατολική πλευρά σε παράλληλη κατεύθυνση με το όριο της περιοχής μελέτης, βρίσκεται η σιδηροδρομική γραμμή του προαστιακού, ενώ στα βόρεια και στα δυτικά η παλαιά σιδηροδρομική γραμμή, που καταλήγει στον σιδηροδρομικό σταθμό Αγ. Διονυσίου και η οποία είναι εκτός λειτουργίας.Το έργο αποτελεί ένα ολοκληρωμένο πρόγραμμα αστικών παρεμβάσεων στον δημόσιο χώρο. Οι βασικοί στόχοι της μελέτης αφορούν στην ανάπλαση της περιοχής του Αγίου Διονυσίου, με κεντρικό πυρήνα τους χώρους των βιομηχανικών κτιρίων και ζώνες εκτεταμένων παρεμβάσεων στον δημόσιο χώρο, με σκοπό την αναβάθμιση και ανάπτυξη της περιοχής. Οι παρεμβάσεις γενικά αφορούν στην αποκατάσταση και αναμόρφωση των δομικών στοιχείων, που συνθέτουν τον δημόσιο χώρο και καθορίζουν τη λειτουργία του, και στην ανανέωση και αναβάθμιση τού αστικού εξοπλισμού. Παράλληλα, επιχειρείται και η εφαρμογή της μείξης λειτουργιών, σύμφωνα με τις γενικές αρχές ανάπλασης της περιοχής, που ορίζονται από το ισχύον θεσμικό πλαίσιο. Επιδιώκεται η διατήρηση της φυσιογνωμίας της περιοχής και η ανάδειξη των συγκριτικών ιστορικών πλεονεκτημάτων της.
Στόχος είναι η διατήρηση και ανάδειξη του βιομηχανικού χαρακτήρα της, παράλληλα με τον εκσυγχρονισμό των χρήσεων, την προσέλκυση νέων δραστηριοτήτων, τον έλεγχο κινήσεων και την ανάπτυξη ενός περιβάλλοντος φιλικού στην κίνηση πεζών και ποδηλάτων. Το έργο αφορά στην καθολική ανάπλαση τού περιλαμβανόμενου εντός των ορίων των έργων τμήματος 12 οδών (Γραβιάς, Μεθώνης, Αιτωλικού, Μαυρομιχάλη, Φωκίωνος, Κάστορος, Θερμοπυλών, Βλαχάκου, Δραγατσανίου, Χαϊδαρίου, Ασκληπιού, Θεσμοφορίου), οι οποίες συνθέτουν ένα συνεχές περιμετρικό δακτύλιο με εσωτερικό δίκτυο διαδρομής.
Με τις προτάσεις επιδιώκεται η λειτουργική και πολεοδομική διασύνδεση των περιοχών κατοικίας βόρεια της περιοχής μελέτης με το λιμάνι. Δεδομένου ότι η μελετώμενη περιοχή μέσω των καθέτων οδικών αξόνων που τη διαπερνούν μεσολαβεί μεταξύ του συνεχούς αστικού ιστού των περιοχών κατοικίας και του λιμανιού, ως ένας πολεοδομικός θύλακας, τμηματικά ανενεργός και σημειακά εγκαταλελειμμένος· με τις παρεμβάσεις που προτείνονται, επιχειρείται η δυναμική ενοποίηση των 2 αυτών ενοτήτων με τελικό προορισμό διεξόδου το λιμάνι. Επιδιώκεται επίσης η αναθεώρηση της κυκλοφοριακής λειτουργίας της περιοχής, με την ανάπτυξη δικτύου κοινοχρήστων χώρων και πεζοδρόμων, με σκοπό τη διασύνδεση επιμέρους χωρικών ενοτήτων, η βελτίωση της κυκλοφοριακής οργάνωσης και η αντιμετώπιση κυκλοφοριακών δυσλειτουργιών που καταγράφονται σήμερα.
Η επιλογή των οδών προς ανάπλαση έγινε με κριτήριο, μέσα από το πλέγμα των κυκλοφοριακών και πολεοδομικών παρεμβάσεων και ρυθμίσεων, να ενοποιήσουν λειτουργικά τους πυρήνες ανάπτυξης της περιοχής.
Το έργο γενικά στοχεύει στην αναβάθμιση της περιοχής, στην απρόσκοπτη συνέχιση της λειτουργίας των οικονομικών δραστηριοτήτων, στην υποστήριξη ενός πολεοδομικού - κοινωνικού - οικονομικού μετασχηματισμού της περιοχής και στη σύνδεση τής περιοχής κατοικίας με τη βιομηχανική περιοχή.
— δημιουργία συγκροτημένων διελεύσεων εξυπηρέτησης ατόμων με ειδικές ανάγκες (ράμπες εξυπηρέτησης αμαξιδίων Α.με.Α., πλάκες όδευσης τυφλών κ.λπ.), καθώς και βυθιζόμενων κάδων αστικών απορριμμάτων.
Για τη συμμετοχή στον διαγωνισμό, απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 α) του άρθρου 72 του ν. 4412/2016, εγγυητικής επιστολής συμμετοχής, που ανέρχεται στο ποσό των διακοσίων σαράντα μίας χιλιάδων εννιακοσίων τριάντα πέντε ευρώ (241 935,00 EUR).
Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων, που συμμετέχουν στην ένωση.
Η εγγύηση συμμετοχής πρέπει να ισχύει τουλάχιστον για 30 ημέρες μετά τη λήξη του χρόνου ισχύος της προσφοράς του άρθρου 19 της διακήρυξης, ήτοι μέχρι 15.3.2020, άλλως, η προσφορά απορρίπτεται. Η αναθέτουσα αρχή μπορεί πριν από τη λήξη της προσφοράς, να ζητά από τον προσφέροντα να παρατείνει πριν από τη λήξη τους, τη διάρκεια ισχύος της προσφοράς και της εγγύησης συμμετοχής.
Η εγγύηση συμμετοχής καταπίπτει υπέρ του κυρίου του έργου, μετά από γνώμη του Τεχνικού Συμβουλίου, αν ο προσφέρων αποσύρει την προσφορά του κατά τη διάρκεια ισχύος αυτής και στις περιπτώσεις του άρθρου 4.2 της παρούσας.
Η εγγύηση συμμετοχής επιστρέφεται στους λοιπούς προσφέροντες, σύμφωνα με τα ειδικότερα οριζόμενα στο άρθρο 72 του ν. 4412/2016.
Για την υπογραφή της σύμβασης, απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016, το ύψος της οποίας καθορίζεται σε ποσοστό 5 % επί της αξίας της σύμβασης, χωρίς Φ.Π.Α. και κατατίθεται πριν από ή κατά την υπογραφή της σύμβασης.
Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.


Winner: Τεκάλ Α.Ε.
Award value: 5772239.9
Number of bids: 5